title: Treoir (AE) 2022/890 ón gComhairle an 3 Meitheamh 2022 lena leasaítear Treoir 2006/112/CE a mhéid a bhaineann le síneadh a chur le tréimhse chur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse chur i bhfeidhm an tSásra Frithghnímh Mhear in aghaidh na calaoise CBL

text:
                  8.6.2022

                  GA

                  Iris Oifigiúil an Aontais Eorpaigh

                  L 155/1

         TREOIR (AE) 2022/890 ÓN gCOMHAIRLE
         an 3 Meitheamh 2022
         lena leasaítear Treoir 2006/112/CE a mhéid a bhaineann le síneadh a chur le tréimhse chur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse chur i bhfeidhm an tSásra Frithghnímh Mhear in aghaidh na calaoise CBL
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 113 de,
         Ag féachaint don togra ón gCoimisiún Eorpach,
         Tar éis di an dréachtghníomh reachtach a chur chuig na parlaimintí náisiúnta,
         Ag féachaint don tuairim ó Pharlaimint na hEorpa (1),
         Ag féachaint don tuairim ó Choiste Eacnamaíoch agus Sóisialta na hEorpa (2),
         Ag gníomhú di i gcomhréir le nós imeachta reachtach speisialta,
         De bharr an mhéid seo a leanas:

                     (1)

                     Maidir leis an gcalaois chánach i réimse na cánach breisluacha (CBL), is rud é sin as a n-eascraíonn caillteanais bhuiséadacha shuntasacha agus ag a mbíonn tionchar ar oibriú an mhargaidh inmheánaigh.

                     (2)

                     Le Treoir 2006/112/CE ón gComhairle (3), déantar foráil ionas gur féidir leis na Ballstáit, ar bhonn roghnach, an sásra aistrithe táillí (RCM) a úsáid le haghaidh CBL a íoc ar sholáthairtí earraí agus seirbhísí réamhshainithe atá soghabhálach don chalaois, go háirithe calaois laistigh den Chomhphobal arna déanamh ag trádálaí atá ar iarraidh. Forálítear do bheart speisialta an tSásra Frithghnímh Mhear (SFM) leis an Treoir sin chomh maith, lena sholáthraítear do na Ballstáit, faoi choinníollacha dochta áirithe, nós imeachta níos tapa lenar féidir RCM a thabhairt isteach, as a dtagann freagairt níos fearr agus níos éifeachtaí ar chalaois thobann ollmhór. Rachaidh tréimhse chur chun feidhme an dá shásra in éag an 30 Meitheamh 2022.

                     (3)

                     Ghlac an Coimisiún dhá thogra reachtacha chun an córas cinntitheach CBL a thabhairt isteach, agus é d’aidhm acu freagairt chuimsitheach a thabhairt ar chalaois laistigh den Chomhphobal arna déanamh ag trádálaí atá ar iarraidh. Na tograí sin, tograí a bhí beartaithe ar dtús teacht i bhfeidhm an 1 Iúil 2022, tá siad fós á gcaibidil ag an gComhairle agus is féidir a thuar nach nglacfar iad roimh an dáta sin, agus nach dtiocfaidh siad i bhfeidhm an dáta sin.

                     (4)

                     Ina thuarascáil an 8 Márta 2018, ar éifeachtaí Airteagal 199a agus Airteagal 199b de Threoir 2006/112/CE maidir leis an gcalaois a chomhrac, léiríonn an Coimisiún gur mheas na Ballstáit agus na páirtithe leasmhara i gcoitinne go raibh RCM ina uirlis shealadach éifeachtach chun calaois CBL a chomhrac. Thairis sin, mheas na Ballstáit go raibh SFM ina uirlis úsáideach agus ina bheart réamhchúraim úsáideach in aghaidh cásanna eisceachtúla chalaois CBL. Ó shin i leith, níor athraíodh na coinníollacha dlíthiúla ná na praiticiúlachtaí maidir le cur i bhfeidhm RCM i gcóras CBL an Aontais. Ina theannta sin, níor leasaíodh go suntasach Treoir 2006/112/CE chun dul i ngleic ar bhealach níos struchtúrtha le saincheist na calaoise laistigh den Chomhphobal arna déanamh ag trádálaí atá ar iarraidh. Tá sé réasúnach, dá bhrí sin, glacadh leis go bhfuil na torthaí agus na breithnithe atá sa tuarascáil sin fós bailí den chuid is mó.

                     (5)

                     Is cosúil, dá bhrí sin, go raibh RCM agus SFM úsáideach mar bhearta sealadacha agus spriocdhírithe. Dá n-imeoidís in éag, d’fhágfaí na Ballstáit gan uirlisí éifeachtúla chun an chalaois a chomhrac. Ba cheart, dá bhrí sin, síneadh a chur le tréimshe feidhme RCM agus SFM ar feadh tréimhse theoranta ama eile chun gur féidir an chaibidlíocht a dhéanamh sa Chomhairle maidir leis an gcóras cinntitheach CBL, agus chun gur féidir leanúint, idir an dá linn, d’fhorbairt na n-uirlisí chun an chalaois a chomhrac agus de nuachóiriú rialacha tuairiscithe atá le glacadh.

                     (6)

                     Ós rud é nach féidir leis na Ballstáit cuspóir na Treorach seo, eadhon uirlisí chun an chalaois a chomhrac a chaomhnú, a ghnóthú go leordhóthanach, agus gur fearr is féidir é a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Treoir seo thar a bhfuil riachtanach chun an cuspóir sin a bhaint amach.

                     (7)

                     Ba cheart Treoir 2006/112/CE a leasú dá réir,

               TAR ÉIS AN TREOIR SEO A GHLACADH:

            Airteagal 1
            Leasaítear Treoir 2006/112/CE mar a leanas:

                        (1)

                        leasaítear Airteagal 199a mar a leanas:

                                    (a)

                                    i mír 1, cuirtear an méid seo a leanas in ionad na foclaíochta réamhráití:
                                    “Go dtí an 31 Nollaig 2026, féadfaidh na Ballstáit foráil a dhéanamh gurb é an duine inchánach a soláthraítear aon cheann de na soláthairtí seo a leanas dó, gurb é sin an duine inchánach maidir le CBL:”;

                                    (b)

                                    scriostar mír 3, mír 4 agus mír 5;

                        (2)

                        in Airteagal 199b, cuirtear an méid seo a leanas in ionad mhír 6:

                           “6.   An beart speisialta SFM dá bhforáiltear i mír 1, beidh feidhm aige go dtí an 31 Nollaig 2026.”.

            Airteagal 2
            Tiocfaidh an Treoir seo i bhfeidhm an tríú lá tar éis lá a foilsithe in Iris Oifigiúil an Aontais Eorpaigh.

            Airteagal 3
            Dírítear an Treoir seo chuig na Ballstáit.

            Arna dhéanamh i Lucsamburg, 3 Meitheamh 2022.

                  Thar ceann na Comhairle

                  An tUachtarán

               F. RIESTER

            (1)  Tuairim an 3 Bealtaine 2022 (nár foilsíodh fós san Iris Oifigiúil).

            (2)  Tuairim an 23 Márta 2022 (nár foilsíodh fós san Iris Oifigiúil).

            (3)  Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha (IO L 347, 11.12.2006, lch. 1).


title: Treoir Cur Chun Feidhme (AE) 2022/905 ón gCoimisiún an 9 Meitheamh 2022 lena leasaítear Treoracha 2003/90/CE agus 2003/91/CE a mhéid a bhaineann leis na prótacail chun scrúdú a dhéanamh ar chineálacha áirithe speiceas plandaí talmhaíochta agus speiceas glasraí (Téacs atá ábhartha maidir le LEE)

text:
                  10.6.2022

                  GA

                  Iris Oifigiúil an Aontais Eorpaigh

                  L 157/1

         TREOIR CUR CHUN FEIDHME (AE) 2022/905 ÓN gCOIMISIÚN
         an 9 Meitheamh 2022
         lena leasaítear Treoracha 2003/90/CE agus 2003/91/CE a mhéid a bhaineann leis na prótacail chun scrúdú a dhéanamh ar chineálacha áirithe speiceas plandaí talmhaíochta agus speiceas glasraí
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir 2002/53/CE ón gComhairle an 13 Meitheamh 2002 maidir leis an gcatalóg choiteann de chineálacha de speicis plandaí talmhaíochta (1), agus go háirithe Airteagal 7(2), pointe (a) agus pointe (b) de,
         Ag féachaint do Threoir 2002/55/CE ón gComhairle an 13 Meitheamh 2002 maidir le síol glasraí a mhargú (2), agus go háirithe Airteagal 7(2), pointe (a) agus pointe (b) de,
         De bharr an mhéid seo a leanas:

                     (1)

                     Is é is aidhm do Threoracha 2003/90/CE (3) agus 2003/91/CE (4) ón gCoimisiún a áirithiú go gcomhlíonann na cineálacha speiceas plandaí talmhaíochta agus speiceas glasraí a chuireann na Ballstáit ina gcatalóga náisiúnta na prótacail a bhunaigh an Oifig Chomhphobail um Chineálacha Plandaí (CPVO). Go háirithe, is é is aidhm do na Treoracha sin a áirithiú go gcomhlíonfar na rialacha maidir leis na saintréithe atá le cumhdach mar íoscheanglas le haghaidh scrúdú a dhéanamh ar chineálacha áirithe speiceas plandaí talmhaíochta agus glasraí. I gcás na speiceas nach gcumhdaítear le prótacail CPVO, is é is aidhm do na Treoracha sin a áirithiú go gcomhlíonfar treoirlínte an Aontais Idirnáisiúnta um Chosaint Cineálacha nua Plandaí (“UPOV”).

                     (2)

                     Bhunaigh CPVO prótacail bhreise agus tá nuashonrú déanta aige ar na cinn atá ann cheana, go háirithe maidir le garbhfhéar, meidic na mbó, meidic ghainimh, tiomóid bheag, tiomóid, seamair dhearg, fíorchnáib, seagal, triteacál, biatas bán nó seardas, cabáiste saváí, cabáiste bán agus cabáiste dearg, siocaire duilleach, mealbhacán uisce, mealbhacán, finéal, leitís oigheargheal, tráta, spionáiste, agus fréamhstoic trátaí. Ba cheart na forbairtí sin a léiriú i ndlí an Aontais.

                     (3)

                     Ba cheart, dá bhrí sin, Treoracha 2003/90/CE agus 2003/91/CE a leasú dá réir.

                     (4)

                     Cuirfidh na Ballstáit na rialacha nua i bhfeidhm ón 1 Eanáir 2023. Mar sin féin, i gcás cineálacha áirithe nár glacadh lena n-áireamh sa Chatalóg Choiteann de chineálacha de speicis plandaí talmhaíochta nó glasraí, cuireadh tús le scrúduithe oifigiúla, nach bhfuil tugtha chun críche go fóill, roimh an 1 Eanáir 2023 i gcomhréir le Treoir 2003/90/CE nó Treoir 2003/91/CE mar a bhí siad sular leasaíodh iad leis an Treoir seo. Ionas nach gcuirfear isteach ar na scrúduithe sin, ba cheart iad a bheith faoi réir na rialacha sin roimhe seo.

                     (5)

                     Tá na bearta dá bhforáiltear sa Treoir seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN TREOIR SEO A GHLACADH:

            Airteagal 1
            Leasuithe ar Threoir 2003/90/CE
            Cuirtear an téacs a leagtar amach i gCuid A den Iarscríbhinn a ghabhann leis an Treoir seo in ionad Iarscríbhinn I agus Iarscríbhinn II a ghabhann le Treoir 2003/90/CE.

            Airteagal 2
            Leasuithe ar Threoir 2003/91/CE
            Cuirtear an téacs a leagtar amach i gCuid B den Iarscríbhinn a ghabhann leis an Treoir seo in ionad na nIarscríbhinní a ghabhann le Treoir 2003/91/CE.

            Airteagal 3
            Trasuí

               1.   Na dlíthe, na rialacháin agus na forálacha riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin 31 Nollaig 2022 ar a dhéanaí. Cuirfidh siad téacs na bhforálacha sin in iúl láithreach don Choimisiún. Cuirfidh siad na forálacha sin i bhfeidhm ón 1 Eanáir 2023 ar aghaidh.
               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an tslí le tagairt den sórt sin a dhéanamh.

               2.   Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

            Airteagal 4
            Bearta idirthréimhseacha
            I gcás scrúduithe oifigiúla ar chineálacha a tosaíodh roimh an 1 Eanáir 2023 ach nach bhfuil tugtha chun críche go fóill, beidh feidhm ag Treoracha 2003/90/CE agus 2003/91/CE mar a bhí sular leasaíodh iad leis an Treoir seo maidir leis na scrúduithe sin.

            Airteagal 5
            Teacht i bhfeidhm
            Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

            Airteagal 6
            Seolaithe
            Dírítear an Treoir seo chuig na Ballstáit.

            Arna dhéanamh sa Bhruiséil, 9 Meitheamh 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 193, 20.7.2002, lch. 1.

            (2)  IO L 193, 20.7.2002, lch. 33.

            (3)  Treoir 2003/90/CE ón gCoimisiún an 6 Deireadh Fómhair 2003 lena leagtar amach bearta cur chun feidhme chun críoch Airteagal 7 de Threoir 2002/53/CE ón gComhairle a mhéid a bhaineann le saintréithe íosta atá le cumhdach leis an scrúdú agus na coinníollacha íosta le haghaidh scrúdú a dhéanamh ar chineálacha áirithe de speicis plandaí talmhaíochta (IO L 254, 8.10.2003, lch. 7).

            (4)  Treoir 2003/91/CE ón gCoimisiún an 6 Deireadh Fómhair 2003 lena leagtar amach bearta cur chun feidhme chun críoch Airteagal 7 de Threoir 2002/55/CE ón gComhairle a mhéid a bhaineann leis na saintréithe íosta atá le cumhdach leis an scrúdú agus na coinníollacha íosta le haghaidh scrúdú a dhéanamh ar chineálacha áirithe de speicis glasraí (IO L 254, 8.10.2003, lch. 11).

            IARSCRÍBHINN

               CUID A

                     “IARSCRÍBHINN I

                        Liosta speiceas dá dtagraítear in Airteagal 1(2), pointe (a), nach mór dóibh prótacail theicniúla CPVO a chomhlíonadh
                         (*1)

                                    Ainm eolaíoch

                                    Ainm coiteann

                                    Prótacal CPVO

                                    Dactylis glomerata L.

                                 Garbhfhéar

                                 TP 31/1 an 25.3.2021

                                    Festuca arundinacea Schreb.

                                 Feisciú ard

                                 TP 39/1 an 1.10.2015

                                    Festuca filiformis Pourr.

                                 Feisciú sléibhe

                                 TP 67/1 an 23.6.2011

                                    Festuca ovina L.

                                 Féar caorach

                                 TP 67/1 an 23.6.2011

                                    Festuca pratensis Huds.

                                 Feisciú móinéir

                                 TP 39/1 an 1.10.2015

                                    Festuca rubra L.

                                 Feisciú dearg

                                 TP 67/1 an 23.6.2011

                                    Festuca trachyphylla (Hack.) Hack.

                                 Feisciú crua

                                 TP 67/1 an 23.6.2011

                                    Lolium multiflorum Lam.

                                 Seagalach Iodálach ilbhláthach

                                 TP 4/2 an 19.3.2019

                                    Lolium perenne L.

                                 Seagalach bhuan

                                 TP 4/2 an 19.3.2019

                                    Lolium x hybridum Hausskn.

                                 Seagalach hibrideach

                                 TP 4/2 an 19.3.2019

                                    Medicago sativa L.

                                 Meidic na mbó

                                 TP /6/1 an 22.12.2021

                                    Medicago x varia T. Martyn

                                 Meidic ghainimh

                                 TP 6/1 an 22.12.2021

                                    Phleum nodosum L.

                                 Tiomóid bheag

                                 TP 34/1 an 22.12.2021

                                    Phleum pratense L.

                                 Tiomóid

                                 TP 34/1 an 22.12.2021

                                    Pisum sativum L. (partim)

                                 Pis mhachaire

                                 TP 7/2 Athbhreithniú 3 Ceartaithe an 16.3.2020

                                    Poa pratensis L.

                                 Cuise mín

                                 TP 33/1 an 15.3.2017

                                    Trifolium pratense L.

                                 Seamair dhearg

                                 TP 5/1 an 22.12.2021

                                    Vicia faba L.

                                 Pónaire mhachaire

                                 TP 8/1 an 19.3.2019

                                    Vicia sativa L.

                                 Peasair chapaill

                                 TP 32/1 an 19.4.2016

                                    Brassica napus L. var. napobrassica (L.) Rchb.

                                 Svaeid

                                 TP 89/1 an 11.3.2015

                                    Raphanus sativus L. var. oleiformis Pers.

                                 Raidis farae

                                 TP 178/1 an 15.3.2017

                                    Brassica napus L. (partim)

                                 Ráib svaeid

                                 TP 36/3 an 21.4.2020

                                    Cannabis sativa L.

                                 Fíorchnáib

                                 TP 276/2 an 1.2.2022

                                    Glycine max (L.) Merr.

                                 Pónaire shoighe

                                 TP 80/1 an 15.3.2017

                                    Gossypium spp.

                                 Cadás

                                 TP 88/2 an 11.12.2020

                                    Helianthus annuus L.

                                 Lus na gréine

                                 TP 81/1 an 31.10.2002

                                    Linum usitatissimum L.

                                 Líon/Ros lín

                                 TP 57/2 an 19.3.2014

                                    Sinapis alba L.

                                 Sceallagach

                                 TP 179/1 an 15.3.2017

                                    Avena nuda L.

                                 Mionchoirce lom, coirce gan cháithleach

                                 TP 20/3 an 6.3.2020

                                    Avena sativa L. (ina bhfuil A. byzantina K. Koch)

                                 Coirce agus coirce dearg

                                 TP 20/3 an 6.3.2020

                                    Hordeum vulgare L.

                                 Eorna

                                 TP 19/5 an 19.3.2019

                                    Oryza sativa L.

                                 Rís

                                 TP 16/3 an 1.10.2015

                                    Secale cereale L.

                                 Seagal

                                 TP 58/1 Athbhreithniú an 27.4.2022

                                    Sorghum bicolor (L.) Moench subsp. bicolor

                                 Sorgam

                                 TP 122/1 an 19.3.2019

                                    Sorghum bicolor (L.) Moench subsp. drummondii (Steud.) de Wet ex Davidse

                                 Sorgam Súdánach

                                 TP 122/1 an 19.3.2019

                                    Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse

                                 Hibridí a eascraíonn as crosphórú Sorghum bicolor subsp. bicolor agus Sorghum bicolor subsp. drummondii

                                 TP 122/1 an 19.3.2019

                                    xTriticosecale Wittm. ex A. Camus

                                 Hibridí a eascraíonn as crosphórú speicis den ghéineas Triticum agus speicis den ghéineas Secale

                                 TP 121/3 an 27.4.2022

                                    Triticum aestivum L. subsp. aestivum

                                 Cruithneacht

                                 TP 3/5 an 19.3.2019

                                    Triticum turgidum L. subsp. durum (Desf.) van Slageren

                                 Cruithneacht chrua (dúram)

                                 TP 120/3 an 19.3.2014

                                    Zea mays L. (partim)

                                 Arbhar Indiach

                                 TP 2/3 an 11.3.2010

                                    Solanum tuberosum L.

                                 Práta

                                 TP 23/3 an 15.3.2017

                     IARSCRÍBHINN II

                        Liosta speiceas dá dtagraítear in Airteagal 1(2), pointe (b), nach mór dóibh treoirlínte tástála UPOV a chomhlíonadh
                         (*2)

                                    Ainm eolaíoch

                                    Ainm coiteann

                                    Treoirlíne UPOV

                                    Beta vulgaris L.

                                 Biatas farae

                                 TG/150/3 an 4.11.1994

                                    Agrostis canina L.

                                 Feorainn shlim

                                 TG/30/6 an 12.10.1990

                                    Agrostis gigantea Roth

                                 Feorainn dhubh

                                 TG/30/6 an 12.10.1990

                                    Agrostis stolonifera L.

                                 Muiríneach reatha

                                 TG/30/6 an 12.10.1990

                                    Agrostis capillaris L.

                                 Feorainn mhín

                                 TG/30/6 an 12.10.1990

                                    Bromus catharticus Vahl

                                 Brómas machaire

                                 TG/180/3 an 4.4.2001

                                    Bromus sitchensis Trin.

                                 Brómas Alascach

                                 TG/180/3 an 4.4.2001

                                    xFestulolium Asch. et Graebn.

                                 Hibridí a eascraíonn as crosphórú speicis den ghéineas Festuca agus speicis den ghéineas Lolium

                                 TG/243/1 an 9.4.2008

                                    Lotus corniculatus L.

                                 Crobh éin

                                 TG 193/1 an 9.4.2008

                                    Lupinus albus L.

                                 Lúipín bán

                                 TG/66/4 an 31.3.2004

                                    Lupinus angustifolius L.

                                 Lúipín caol

                                 TG/66/4 an 31.3.2004

                                    Lupinus luteus L.

                                 Lúipín buí

                                 TG/66/4 an 31.3.2004

                                    Medicago doliata Carmign.

                                 Meidic spíondíreach

                                 TG/228/1 an 5.4.2006

                                    Medicago italica (Mill.) Fiori

                                 Meidic dhioscach

                                 TG/228/1 an 5.4.2006

                                    Medicago littoralis Rohde ex Loisel.

                                 Meidic chladaigh/Meidic thrá

                                 TG/228/1 an 5.4.2006

                                    Medicago lupulina L.

                                 Triuf

                                 TG/228/1 an 5.4.2006

                                    Medicago murex Willd.

                                 Meidic spíonach

                                 TG/228/1 an 5.4.2006

                                    Medicago polymorpha L.

                                 Meidic leadánach

                                 TG/228/1 an 5.4.2006

                                    Medicago rugosa Desr.

                                 Meidic rocach

                                 TG/228/1 an 5.4.2006

                                    Medicago scutellata (L.) Mill.

                                 Meidic sheilide/Meidic scéithe

                                 TG/228/1 an 5.4.2006

                                    Medicago truncatula Gaertn.

                                 Meidic bharrscoite

                                 TG/228/1 an 5.4.2006

                                    Trifolium repens L.

                                 Seamair bhán

                                 TG/38/7 an 9.4.2003

                                    Trifolium subterraneum L.

                                 Seamair faoi thalamh

                                 TG/170/3 an 4.4.2001

                                    Phacelia tanacetifolia Benth.

                                 Cloigín gorm Calafoirniach

                                 TG/319/1 an 5.4.2017

                                    Arachis hypogaea L.

                                 Pis talún

                                 TG/93/4 an 9.4.2014

                                    Brassica juncea (L.) Czern

                                 Praiseach dhonn

                                 TG/335/1 an 17.12.2020

                                    Brassica rapa L. var. silvestris (Lam.) Briggs

                                 Ráib tornapa

                                 TG/185/3 an 17.4.2002

                                    Carthamus tinctorius L.

                                 Cróch bréige

                                 TG/134/3 an 12.10.1990

                                    Papaver somniferum L.

                                 Poipín

                                 TG/166/4 an 9.4.2014

               ”

               CUID B

                     “IARSCRÍBHINN I

                        Liosta speiceas dá dtagraítear in Airteagal 1(2), pointe (a), nach mór dóibh prótacail theicniúla CPVO a chomhlíonadh
                         (*3)

                                    Ainm eolaíoch

                                    Ainm coiteann

                                    Prótacal CPVO

                                    Allium cepa L. (grúpa Cepa)

                                 Oinniún agus Scailliún

                                 TP 46/2 an 1.4.2009

                                    Allium cepa L. (grúpa Aggregatum)

                                 Seallóid

                                 TP 46/2 an 1.4.2009

                                    Allium fistulosum L.

                                 Ciobúl

                                 TP 161/1 an 11.3.2010

                                    Allium porrum L.

                                 Cainneann

                                 TP 85/2 an 1.4.2009

                                    Allium sativum L.

                                 Gairleog

                                 TP 162/1 Ceartaithe an 25.3.2004

                                    Allium schoenoprasum L.

                                 Síobhas

                                 TP 198/2 an 11.3.2015

                                    Apium graveolens L.

                                 Soilire

                                 TP 82/1 an 13.3.2008

                                    Apium graveolens L.

                                 Soiliriac

                                 TP 74/1 an 13.3.2008

                                    Asparagus officinalis L.

                                 Lus súgach

                                 TP 130/2 an 16.2.2011

                                    Beta vulgaris L.

                                 Biatas lena n-áirítear biatas Cheltenham

                                 TP 60/1 an 1.4.2009

                                    Beta vulgaris L.

                                 Biatas bán nó Seardas

                                 TP 106/2 an 14.4.2021

                                    Brassica oleracea L.

                                 Cál catach

                                 TP 90/1 an 16.2.2011

                                    Brassica oleracea L.

                                 Cóilis

                                 TP 45/2 Athbhreithniú 2 an 21.3.2018

                                    Brassica oleracea L.

                                 Brocailí nó brocailí Calabrach

                                 TP 151/2 Athbhreithniú 2 an 21.4.2020

                                    Brassica oleracea L.

                                 Bachlóga Bruiséile

                                 TP 54/2 Athbhreithniú an 15.3.2017

                                    Brassica oleracea L.

                                 Cálráib

                                 TP 65/1 Athbhreithniú an 15.3.2017

                                    Brassica oleracea L.

                                 Cabáiste saváí, cabáiste bán agus cabáiste dearg

                                 TP 48/3 Athbhreithniú 2 an 25.3.2021

                                    Brassica rapa L.

                                 Cabáiste Síneach

                                 TP 105/1 an 13.3.2008

                                    Capsicum annuum L.

                                 Sillí nó piobar

                                 TP 76/2 Athbhreithniú 2 Ceartaithe an 21.4.2020

                                    Cichorium endivia L.

                                 Searbhán cas agus searbhán muc

                                 TP 118/3 an 19.3.2014

                                    Cichorium intybus L.

                                 Siocaire tionsclaíoch

                                 TP 172/2 an 1.12.2005

                                    Cichorium intybus L.

                                 Siocaire duilleach

                                 TP 154/1 Athbhreithniú 2 Ceartaithe an 14.4.2021

                                    Cichorium intybus L.

                                 Siocaire bánduille

                                 TP 173/2 an 21.3.2018

                                    Citrullus lanatus (Thunb.) Matsum. et Nakai

                                 Mealbhacán uisce

                                 TP 142/2 Athbhreithniú an 14.4.2021

                                    Cucumis melo L.

                                 Mealbhacán

                                 TP 104/2 Athbhreithniú 2 an 25.3.2021

                                    Cucumis sativus L.

                                 Cúcamar agus gircín

                                 TP 61/2 Athbhreithniú 2 an 19.3.2019

                                    Cucurbita maxima Duchesne

                                 Gurd

                                 TP 155/1 an 11.3.2015

                                    Cucurbita pepo L.

                                 Mearóg nó cúirséad

                                 TP 119/1 Athbhreithniú an 19.3.2014

                                    Cynara cardunculus L.

                                 Bliosán cruinn agus cardún

                                 TP 184/2 Athbhreithniú an 6.3.2020

                                    Daucus carota L.

                                 Cairéad agus cairéad farae

                                 TP 49/3 an 13.3.2008

                                    Foeniculum vulgare Mill.

                                 Finéal

                                 TP 183/2 an 14.4.2021

                                    Lactuca sativa L.

                                 Leitís

                                 TP 13/6 Athbhreithniú 3 an 27.4.2022

                                    Solanum lycopersicum L.

                                 Tráta

                                 TP 44/4 Athbhreithniú 5 an 14.4.2021

                                    Petroselinum crispum (Mill.) Nyman ex A. W. Hill

                                 Peirsil

                                 TP 136/1 Ceartaithe an 21.3.2007

                                    Phaseolus coccineus L.

                                 Pónaire reatha

                                 TP 9/1 an 21.3.2007

                                    Phaseolus vulgaris L.

                                 Mionphónaire Fhrancach agus pónaire Fhrancach dhreaptha

                                 TP 12/4 an 27.2.2013

                                    Pisum sativum L. (partim)

                                 Pis rocach, pis chruinn agus pis mhilis

                                 TP 7/2 Athbhreithniú 3 Ceartaithe an 16.3.2020

                                    Raphanus sativus L.

                                 Raidis, meacan dubh

                                 TP 64/2 Athbhreithniú Ceartaithe an 11.3.2015

                                    Rheum rhabarbarum L

                                 Biabhóg

                                 TP 62/1 an 19.4.2016

                                    Scorzonera hispanica L.

                                 Salsabh dubh

                                 TP 116/1 an 11.3.2015

                                    Solanum melongena L.

                                 Ubhthoradh

                                 TP 117/1 an 13.3.2008

                                    Spinacia oleracea L.

                                 Spionáiste

                                 TP 55/5 Athbhreithniú 4 an 27.4.2022

                                    Valerianella locusta (L.) Laterr.

                                 Sailéad uain nó ceathrú uain

                                 TP 75/2 an 21.3.2007

                                    Vicia faba L. (partim)

                                 Pónaire leathan

                                 TP 206/1 an 25.3.2004

                                    Zea mays L. (partim)

                                 Grán milis agus grán rósta

                                 TP 2/3 an 11.3.2010

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Fréamhstoic trátaí

                                 TP 294/1 Athbhreithniú 5 an 14.4.2021

                                    Cucurbita maxima Duchesne x Cucurbita moschata Duchesne

                                 Hibridí idirspeiceasacha de Cucurbita maxima Duchesne x Cucurbita moschata Duchesne lena n-úsáid mar fhréamhstoic

                                 TP 311/1 an 15.3.2017

                     IARSCRÍBHINN II

                        Liosta speiceas dá dtagraítear in Airteagal 1(2), pointe (b), nach mór dóibh treoirlínte tástála UPOV a chomhlíonadh
                         (*4)

                                    Ainm eolaíoch

                                    Ainm coiteann

                                    Treoirlíne UPOV

                                    Brassica rapa L.

                                 Tornapa

                                 TG/37/10 an 4.4.2001

               ”

               (*1)  Tá téacs na bprótacal sin le fáil ar shuíomh gréasáin CPVO (www.cpvo.europa.eu).

               (*2)  Tá téacs na dtreoirlínte sin le fáil ar shuíomh gréasáin UPOV (www.upov.int).

               (*3)  Tá téacs na bprótacal sin le fáil ar shuíomh gréasáin CPVO (www.cpvo.europa.eu).

               (*4)  Tá téacs na dtreoirlínte sin le fáil ar shuíomh gréasáin UPOV (www.upov.int).


title: TREOIR THARMLIGTHE (AE) …/... ÓN gCOIMISIÚN lena leasaítear Treoir 2014/47/AE ó Pharlaimint na hEorpa agus ón gComhairle a mhéid a bhaineann le modhnuithe ar ainmniúcháin catagóirí feithiclí a eascraíonn as leasuithe ar an reachtaíocht maidir le cineálcheadú

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Le Treoir 2014/47/AE
                  1
                ó Pharlaimint na hEorpa agus ón gComhairle an 3 Aibreán 2014 maidir le cigireacht theicniúil cois bóthair ar ródacmhainneacht feithiclí tráchtála a bhíonn ag gluaiseacht san Aontas agus lena n‑aisghairtear Treoir 2000/30/CE
                  2
               , bunaítear ceanglais íosta do chóras cigireachtaí teicniúla cois bóthair ar ródacmhainneacht feithiclí tráchtála a bhíonn ag gluaiseacht laistigh de chríoch na mBallstát. Tá an tástáil ar ródacmhainneachta ina cuid de chóras níos leithne a ceapadh chun a áirithiú go gcoinnítear feithiclí i riocht atá sábháilte agus inghlactha ó thaobh an chomhshaoil de le linn a n‑úsáide, agus cumhdaíonn an córas sin tástáil ródacmhainneachta thréimhsiúil ar fheithiclí i gcomhréir le Treoir 2014/45/AE
                  3
                agus cigireacht theicniúil cois bóthair ar fheithiclí a úsáidtear le haghaidh gníomhaíochtaí tráchtála iompair de bhóthar i gcomhréir le Treoir 2014/47/AE.

               Beidh feidhm ag Treoir 2014/47/AE maidir le feithiclí ar mó a luas dearaidh ná 25 km/h sna catagóirí a leagtar amach in Airteagal 2(1) dá dtagraítear i dTreoir 2003/37/CE
                  4
                agus i dTreoir 2007/46/CE
                  5
                ó Pharlaimint na hEorpa agus ón gComhairle. I bhfianaise na n‑athruithe ar ainmniúcháin na catagóire feithiclí a eascraíonn as aisghairm Threoir 2003/37/CE le Rialachán (AE) Uimh. 167/2013
                  6
               , is é is aidhm don ghníomh tarmligthe seo na tagairtí do na catagóirí ábhartha feithicle arna ndéanamh a thabhairt cothrom le dáta d’fhonn iad a ailíniú leis na hathruithe ar an reachtaíocht maidir le cineálcheadú.

               2.COMHAIRLIÚCHÁIN ROIMH GHLACADH AN GHNÍMH

               I mí na Bealtaine 2020 bhunaigh an Coimisiún Grúpa Saineolaithe maidir le Doiciméid Chláraithe Ródacmhainneachta agus Feithiclí (RWEG). Is é misean RWEG cúnamh a thabhairt d’Ard-Stiúrthóireacht MOVE agus gníomhartha neamhreachtacha á n‑ullmhú i réimsí na ndoiciméad ródacmhainneachta agus na ndoiciméad clárúcháin feithiclí, lena n‑áirítear gníomhartha tarmligthe agus cur chun feidhme a ullmhú, cúnamh a thabhairt don Choimisiún treoir ábhartha a ullmhú, agus malartú taithí agus dea-chleachtais sna réimsí sin a thabhairt i gcrích. Scrúdaigh RWEG dréacht-téacs an ghnímh tharmligthe le linn na gcruinnithe a bhí aige an 17 Meán Fómhair 2020 agus an 25 Samhain 2020. Tháinig dréacht na Treorach seo faoi réir comhairliúchán poiblí tríd an Tairseach um Rialáil Níos Fearr ón 16 Aibreán 2021 go dtí an 14 Bealtaine 2021, óna bhfuarthas seacht bhfreagra san iomlán. Bhain sé cinn de na freagraí le huasmhais feithicle na gceadúnas tiomána le haghaidh catagóir B, saincheist nach bhfuil nasctha go díreach leis an ngníomh seo, agus thug freagra amháin tacaíocht ghinearálta don tionscnamh.

               3.EILIMINTÍ DLÍ AN GHNÍMH THARMLIGTHE

               Tá an Gníomh Tarmligthe bunaithe ar an gcéad fhleasc d’Airteagal 21 de Threoir 2014/47/AE.

               Go sonrach, leagtar amach sa chéad fhleasc d’Airteagal 21 de Threoir 2014/47/AE go dtabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 22 chun Airteagal 2(1) agus pointe 6 d’Iarscríbhinn IV a thabhairt cothrom le dáta de réir mar is iomchuí chun athruithe ar na catagóirí feithiclí a eascraíonn as leasuithe ar an reachtaíocht dá dtagraítear san Airteagal sin a chur san áireamh, gan difear a dhéanamh do raon feidhme na Treorach seo. Ar an gcúis sin, is gá tagairtí do na hainmniúcháin sin a thabhairt cothrom le dáta i gcomhréir leis na hathruithe a d’eascair as aisghairm Threoir 2003/37/CE le Rialachán (AE) Uimh. 167/2013.

               TREOIR THARMLIGTHE (AE) …/... ÓN gCOIMISIÚN

               an 29.6.2021

               lena leasaítear Treoir 2014/47/AE ó Pharlaimint na hEorpa agus ón gComhairle a mhéid a bhaineann le modhnuithe ar ainmniúcháin catagóirí feithiclí a eascraíonn as leasuithe ar an reachtaíocht maidir le cineálcheadú

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2014/47/AE ó Pharlaimint na hEorpa agus ón gComhairle an 3 Aibreán 2014 maidir le cigireacht theicniúil cois bóthair ar ródacmhainneacht feithiclí tráchtála a bhíonn ag gluaiseacht san Aontas agus lena n‑aisghairtear Treoir 2000/30/CE
                  7
               agus go háirithe Airteagal 21 de,

               De bharr an mhéid seo a leanas:

               (1)Tá feidhm ag Treoir 2014/47/AE maidir le feithiclí tráchtála a bhfuil luas dearaidh is mó ná 25 km/h acu sna catagóirí a liostaítear in Airteagal 2(1) den Treoir sin. Cinntear na catagóirí sin trí thagairt do Threoir 2003/37/CE
                  8
                agus do Threoir 2007/46/CE
                  9
                ó Pharlaimint na hEorpa agus ón gComhairle.

               (2)Rinneadh Treoir 2003/37/CE agus Treoir 2007/46/CE a aisghairm, faoi seach, le Rialachán (AE) Uimh. 167/2013
                  10
               , agus le Rialachán (AE) 2018/858
                  11
                ó Pharlaimint na hEorpa agus ón gComhairle.

               (3)I bhfianaise na n‑athruithe ar an gcatagóir feithiclí a eascraíonn as aisghairm Threoir 2003/37/CE le Rialachán (AE) Uimh. 167/2013, ba cheart na catagóirí feithiclí dá dtagraítear in Airteagal 2(1) de Threoir 2014/47/AE, chomh maith le pointe 6 d’Iarscríbhinn IV a ghabhann leis an Treoir sin, a nuashonrú.

               (4)Ba cheart, dá bhrí sin, Treoir 2014/47/AE a leasú dá réir,

               TAR ÉIS AN TREOIR SEO A GHLACADH:

               Airteagal 1

               Leasaítear Treoir 2014/47/AE mar a leanas:

               (1)Leasaítear Airteagal 2 mar a leanas:

               (a)leasaítear mír 1 mar a leanas:

               (i) cuirtear an méid seo a leanas in ionad na foclaíochta tosaigh:

               ‘1. Beidh feidhm ag an Treoir seo maidir le feithiclí ag a bhfuil luas dearaidh níos mó ná 25 km/h sna catagóirí seo a leanas, mar a shainmhínítear i Rialachán (AE) Uimh. 167/2013 ó Pharlaimint na hEorpa agus ón gComhairle*, agus Rialachán (AE) 2018/858 ó Pharlaimint na hEorpa agus ón gComhairle**:

               _________

               Rialachán (AE) Uimh. 167/2013 ó Pharlaimint na hEorpa agus ón gComhairle an 5 Feabhra 2013 maidir le formheas agus le faireachas margaidh ar fheithiclí talmhaíochta agus foraoiseachta (IO L 60, 2.3.2013, lch. 1);

               Rialachán (AE) 2018/858 ó Pharlaimint na hEorpa agus ón gComhairle an 30 Bealtaine 2018 maidir le ceadú mótarfheithiclí agus a leantóirí, agus córas, comhpháirteanna agus aonad teicniúil ar leithligh atá ceaptha le haghaidh feithiclí den sórt sin, agus faireachas margaidh orthu, lena leasaítear Rialacháin (CE) Uimh. 715/2007 agus (CE) Uimh. 595/2009 agus lena n‑aisghairtear Treoir 2007/46/CE (IO L 151, 14.6.2018, lch. 1)’;

               (ii) cuirtear an méid seo a leanas in ionad phointe (d):

               ‘(d) feithiclí de chatagóirí T1b, T2b, T3b, T4.1b, T4.2b agus T4.3b a úsáidtear go príomha ar bhóithre poiblí chun críoch tarluithe tráchtála de bhóthar, agus a bhfuil uasluas dearaidh acu is mó ná 40 km/h.’;

               (2)In Iarscríbhinn IV, leasaítear pointe 6 mar a leanas:

               (a)cuirtear an méid seo a leanas in ionad phointe (g) agus phointe (h):

               (g) T1b;

               (h) T2b;

               (b)
                     cuirtear na pointí (i) go (m) seo a leanas leis:

               (i) T3b

               (j) T4.1b

               (k) T4.2b

               (l) T4.3b

               (m) Catagóirí feithiclí eile:

                        (sonraigh, le do thoil)

               Airteagal 2

               Trasuí

               1.Déanfaidh na Ballstáit an méid seo a leanas a ghlacadh agus a fhoilsiú faoin [Oifig na bhFoilseachán: cuir isteach, le do thoil, an dáta – bliain amháin tar éis dháta foilsithe an ghnímh seo] ar a dhéanaí, na dlíthe, na rialacháin agus na bearta riaracháin is gá chun an Treoir seo a chomhlíonadh. Cuirfidh siad téacs na bhforálacha sin in iúl don Choimisiún láithreach.

               Cuirfidh siad na bearta is gá i bhfeidhm chun Airteagal 1 a chomhlíonadh ón [Oifig na bhFoilseachán: Cuir isteach, le do thoil – an dáta céanna leis an spriocdháta le haghaidh trasuí thuas].

               Nuair a ghlacfaidh na Ballstáit na bearta sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Na modhanna chun tagairt den sórt sin a dhéanamh, leagfaidh na Ballstáit síos iad.

               2.Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Teacht i bhfeidhm

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 4

               Seolaithe

               Is chuig na Ballstáit a dhírítear an Treoir seo.

               Arna dhéanamh sa Bhruiséil, 29.6.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        Treoir 2014/47/AE ó Pharlaimint na hEorpa agus ón gComhairle an 3 Aibreán 2014 maidir le cigireacht theicniúil cois bóthair ar ródacmhainneacht feithiclí tráchtála a bhíonn ag gluaiseacht san Aontas agus lena n‑aisghairtear Treoir 2000/30/CE (IO L 127, 29.4.2014, p. 134)

                     (2)

                        Treoir 2000/30/CE ó Pharlaimint na hEorpa agus ón gComhairle an 6 Meitheamh 2000 maidir le cigireacht theicniúil cois bóthair ar ródacmhainneacht fheithiclí tráchtála atá ag gluaiseacht laistigh den Chomhphobal (IO L 203 an 10.8.2000, lch 1)

                     (3)

                        Treoir 2014/45/AE ó Pharlaimint na hEorpa agus ón gComhairle an 3 Aibreán 2014 maidir le tástálacha tréimhsiúla ródacmhainneachta do mhótarfheithiclí agus dá leantóirí agus lena n‑aisghairtear Treoir 2009/40/CE (IO L 127, 29.4.2014, lch. 51)

                     (4)

                        Treoir 2003/37/CE ó Pharlaimint na hEorpa agus ón gComhairle an 26 Bealtaine 2003 maidir le cineálcheadú tarracóirí talmhaíochta nó tarracóirí foraoiseachta, na leantóirí a ghabhann leo, mar aon le hinnealra idirmhalartaithe ar tarraingt agus a córais, lena gcomhpháirteanna agus lena n‑aonaid theicniúla leithleacha agus lena n‑aisghairtear Treoir 74/150/CEE (IO L 171, 9.7.2003, lch. 1).

                     (5)

                        Treoir 2007/46/CE ó Pharlaimint na hEorpa agus ón gComhairle an 5 Meán Fómhair 2007 maidir le creat a bhunú chun mótarfheithiclí agus a leantóirí a cheadú, mar aon le córais, comhpháirteanna agus aonaid theicniúla ar leithligh a ceapadh le haghaidh feithiclí dá leithéidí (IO L 263, 9.10.2007, lch. 1).

                     (6)

                        Rialachán (AE) Uimh. 167/2013 ó Pharlaimint na hEorpa agus ón gComhairle an 5 Feabhra 2013 maidir le formheas agus le faireachas margaidh ar fheithiclí talmhaíochta agus foraoiseachta (IO L 60, 2.3.2013, lch. 1).

                     (7)

                        Treoir 2000/30/CE ó Pharlaimint na hEorpa agus ón gComhairle an 6 Meitheamh 2000 maidir le hiniúchadh teicniúil cois bóthair ar ródacmhainneacht fheithiclí tráchtála a bhíonn ag gluaiseacht laistigh den Chomhphobal (IO L 203 an 10.8.2000, lch 1).

                     (8)

                        Treoir 2003/37/CE ó Pharlaimint na hEorpa agus ón gComhairle an 26 Bealtaine 2003 maidir le cineálcheadú tarracóirí talmhaíochta nó tarracóirí foraoiseachta, na leantóirí a ghabhann leo, mar aon le hinnealra idirmhalartaithe ar tarraingt agus a córais a ghabhann leo, lena gcomhpháirteanna agus lena n‑aonaid theicniúla leithleacha agus lena n‑aisghairtear Treoir 74/150/CEE (IO L 171, 9.7.2003, lch. 1).

                     (9)

                        Treoir 2007/46/CE ó Pharlaimint na hEorpa agus ón gComhairle an 5 Meán Fómhair 2007 maidir le creat a bhunú chun mótarfheithiclí agus a leantóirí a cheadú, mar aon le córais, comhpháirteanna agus aonaid theicniúla scartha a ceapadh le haghaidh feithiclí dá leithéidí (IO L 263, 9.10.2007, lch. 1).

                     (10)

                        Rialachán (AE) Uimh. 167/2013 ó Pharlaimint na hEorpa agus ón gComhairle an 5 Feabhra 2013 maidir le formheas agus le faireachas margaidh ar fheithiclí talmhaíochta agus foraoiseachta (IO L 60, 2.3.2013, lch. 1);

                     (11)

                        Rialachán (AE) 2018/858 ó Pharlaimint na hEorpa agus ón gComhairle an 30 Bealtaine 2018 maidir le ceadú mótarfheithiclí agus a leantóirí, agus córas, comhpháirteanna agus aonad teicniúil ar leithligh atá ceaptha le haghaidh feithiclí den sórt sin, agus faireachas margaidh orthu, lena leasaítear Rialacháin (CE) Uimh. 715/2007 agus (CE) Uimh. 595/2009 agus lena n‑aisghairtear Treoir 2007/46/CE (IO L 151, 14.6.2018, lch. 1).


title: TREOIR TARMLIGTHE (AE) …/... ÓN gCOIMISIÚN lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine le haghaidh comhdhúile áirithe luaidhe agus cróimiam heicsifhiúsaigh a úsáid i dtionscnóirí leictreacha agus leictreonacha i bpléascáin a bhfuiltear lena n-úsáid chun críche sibhialta (gairmiúla)

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Chun coinneáil in oiriúint don dul chun cinn teicniúil, leasaítear leis an Treoir Tharmligthe seo ón gCoimisiún Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle maidir le srian ar shubstaintí guaiseacha áirithe a úsáid i dtrealamh leictreach agus leictreonach (athmhúnlú)
                  1
                (RoHS) a mhéid a bhaineann le díolúine le haghaidh feidhmeanna sonracha ina bhfuil luaidhe agus cróimiam heicsifhiúsach.

               Le RoHs cuirtear srian ar shubstaintí guaiseacha áirithe a úsáid i dtrealamh leictreach agus leictreonach, rud dá bhforáiltear in Airteagal 4 de. Tháinig sé i bhfeidhm an 21 Iúil 2011.

               Is iad seo a leanas na substaintí a bhfuil srian orthu faoi láthair, mar a liostaítear in Iarscríbhinn II a ghabhann le RoHS: luaidhe, mearcair, caidmiam, cróimiam heicsifhiúsach, défheinilí polabróimínithe (PBB), éitir dhéfheiníle pholabróimínithe (PBDE), taláit bios(2-eitilheicsil) (DEHP), taláit bheinsile bhúitile (BBP), taláit débhúitile (DBP) agus taláit dé-iseabúitile (DIBP). Liostaítear in Iarscríbhinní III agus IV a ghabhann le RoHS ábhair agus comhpháirteanna trealaimh leictrigh agus leictreonaigh (TLL) le haghaidh feidhmeanna sonracha atá díolmhaithe ón srian ar shubstaintí in Airteagal 4(1) RoHS.

               Déantar foráil in Airteagal 5 le haghaidh Iarscríbhinní III agus IV a oiriúnú don dul chun cinn eolaíoch agus teicniúil (cuimsiú, athnuachan, leasuithe agus cúlghairm díolúintí). De bhun Airteagal 5(1)(a), níltear le díolúintí a áireamh in Iarscríbhinní III agus IV ach amháin mura lagóidh an t‑áireamh sin an chosaint don chomhshaoil agus don tsláinte a thugtar le Rialachán (CE) Uimh. 1907/2006 (REACH)
                  2
                agus má chomhlíontar aon cheann de na coinníollacha seo a leanas: is dodhéanta go heolaíoch nó go teicniúil iad a dhíothú nó iad a ionadú trí athruithe ar an dearadh, nó trí ábhair agus chomhpháirteanna nach bhfuil aon cheann de na hábhair nó substaintí a liostaítear in Iarscríbhinn II ag teastáil lena n‑aghaidh; ní áirithítear iontaofacht na n‑ionadach; nó is dócha gur mó na tionchair dhiúltacha iomlána don chomhshaol, don tsláinte agus do shábháilteacht an tomhaltóra a bheadh ann mar thoradh an ionadaithe ná na tairbhí don chomhshaol, don tsláinte agus do shábháilteacht an tomhaltóra.

               Ina theannta sin, tá cinntí maidir le díolúintí, agus fad na ndíolúintí sin, le hinfhaighteacht na n‑ionadach agus tionchar socheacnamaíoch an ionadaigh a thabhairt san áireamh; agus cuirtear aon tionchar a d’fhéadfadh a bheith ar nuálaíocht san áireamh sna cinntí maidir le fad na ndíolúintí. Beidh smaointeoireacht saolré ar thionchar foriomlán na ndíolúintí i bhfeidhm, i gcás inarb ábhartha.

               Ina theannta sin, foráiltear le hAirteagal 5(1) go n‑áireoidh an Coimisiún Eorpach (an Coimisiún) ábhair agus comhpháirteanna TLL le haghaidh feidhmeanna sonracha sna liostaí atá in Iarscríbhinní III agus IV trí bhíthin gníomhartha tarmligthe aonair i gcomhréir le hAirteagal 20. Bunaítear le hAirteagal 5(3) agus le hIarscríbhinn V an nós imeachta maidir le hiarratais a chur isteach i leith díolúine a dheonú, a athnuachan nó a chúlghairm.

               2.COMHAIRLIÚCHÁIN ROIMH GHLACADH AN GHNÍMH

               Ó foilsíodh Treoir RoHS, tá a lán iarrataí faighte ag an gCoimisiún
                  3
                ó oibreoirí eacnamaíocha, i gcomhréir leis na forálacha in Airteagal 5(3) agus in Iarscríbhinn V, ar dhíolúintí nua agus ar dhíolúintí atá ann cheana a athnuachan.

               In Eanáir 2018, fuair an Coimisiún iarraidh ar dhíolúine nua i leith úsáid comhdhúile luaidhe agus cróimiam heicsifhiúsaigh i dtionscnóirí leictreacha agus leictreonacha i bpléascáin a bhfuiltear lena n‑úsáid chun críche sibhialta (gairmiúla) (iarraidh Uimh. 2018-2).

               D’fhonn an t‑iarratas ar dhíolúine a mheas, sheol an Coimisiún staidéar chun an measúnú teicniúil agus eolaíoch is gá a dhéanamh, lena n‑áirítear comhairliúchán oscailte‑ seacht seachtaine ar líne leis na páirtithe leasmhara
                  4
                maidir leis an iarratas. Rinneadh dhá aighneacht maidir leis an gcomhairliúchán leis na páirtithe leasmhara.

               Foilsíodh an tuarascáil chríochnaitheach ina raibh an measúnú ar an iarratas
                  5
               ; tugadh fógra do na páirtithe leasmhara.

               Ina dhiaidh sin, chuaigh an Coimisiún i gcomhairle le grúpa saineolaithe na mBallstát maidir le gníomhartha tarmligthe faoi RoHS le linn cruinniú saineolaithe an 21 Deireadh Fómhair 2019. D’aontaigh na saineolaithe leis an dréacht a cuireadh i láthair, agus d’fhan grúpa mór saineolaithe ina dtost. Glacadh na céimeanna uile is gá a bhaineann le díolúintí ón srian ar shubstaintí de bhun Airteagail 5(3) go 5(7)
                  6
               . I gcomhréir leis na Treoirlínte maidir le Rialáil Níos Fearr, foilsíodh an dréacht‑Treoir Tharmligthe ar an Tairseach um Rialáil Níos Fearr ar feadh tréimhse aiseolais ceithre seachtaine. Ní bhfuarthas aon bharúil. Tugadh fógra don Chomhairle agus do Pharlaimint na hEorpa maidir le gach gníomhaíocht.

               Sa tuarascáil chríochnaitheach leagadh béim go háirithe ar an bhfaisnéis theicniúil agus ar an measúnú seo a leanas:

               ·Is cuid de mhaidhmitheoirí leictreacha agus leictreonacha a úsáidtear go príomha i mianadóireacht mianraí (e.g. clocha tógála, mianta agus miotail lómhara) agus i ngníomhaíochtaí tógála agus scartála (e.g. tollánú, scartáil simléar agus foirgneamh) iad tionscnóirí leictreacha agus leictreonacha (EEI). Úsáidtear EEI freisin i gcomhpháirteanna de chórais tarrthála chomhtháite chun déileáil le tionchair tar éis tuilte, caidhpeanna sneachta, meallta oighir nó titim crann. Tá comhdhúile luaidhe agus cróimiam heicsifhiúsaigh i bpairteanna fíor-riachtanacha de EEI, amhail cinn aidhnín leictreacha, lánáin phléascacha phríomhúla agus lánáin mhoille phiriteicniúla.

               ·Faoi láthair, níl aon mhalairt ann ar dhé-aisíd luaidhe, stiofnáit luaidhe, déphiocramáit luaidhe, luaidhe fhlannbhuí (teatrocsaíd luaidhe), dé-ocsaíd luaidhe in EEI nó ar chrómáit bhairiam i lánáin mhoille phiriteicniúla aga fhada in EEI ar fáil ar an margadh a chomhlíonfadh na ceanglais fhíor-riachtanacha uile chun oibriú sábháilte EEI a áirithiú.

               Is i gcatagóir 11 atá na hiarratais lena mbaineann an iarraidh ar dhíolúine
                  7
               ; dá bhrí sin, baineann an iarraidh ar dhíolúine le hIarscríbhinn III a ghabhann le Treoir 2011/65/AE. Chun a áirithiú nach lagaíonn an díolúine arna hiarraidh an chosaint don chomhshaoil agus don tsláinte a thugtar le Rialachán REACH, i gcomhréir le hAirteagal 5 de Threoir 2011/65/AE, déanfar na comhdhúile ábhartha luaidhe agus cróimiam heicsifhiúsaigh a shonrú i bhfoclaíocht na díolúine. Ina theannta sin, comhlíontar ceann amháin ar a laghad de na critéir ábhartha a shonraítear in Airteagal 5(1)(a) leis an iarraidh ar dhíolúine: Ós rud é, i gcás na n‑iarratas lena mbaineann, nach bhfuil aon rogha iontaofa eile ar fáil sa lá atá inniu ann nó gur dócha go dtiocfaidh sé ar an margadh go luath, tá údar maith leis an díolúine a dheonú agus uastréimhse bailíochta cúig bliana aici. Ós rud é nach bhfuil ionadaigh iontaofa ar fáil go fóill, ní mheastar go mbeidh aon tionchar socheacnamaíoch diúltach ag an ionadú don tréimhse sin. Ní mheastar go mbeidh drochthionchar ag an tréimhse bailíochta a dheonófar ar an nuálaíocht ach oiread.

               3.EILIMINTÍ DLÍ AN GHNÍMH THARMLIGTHE

               Leis an Treoir Tharmligthe tugtar díolúine ó na srianta in Airteagal 4(1), atá le liostú in Iarscríbhinn III a ghabhann le Treoir 2011/65/AE, maidir le comhdhúile sonracha luaidhe agus cróimiam heicsifhiúsaigh a úsáid i bhfeidhmeanna sonracha.

               Is Treoir Tharmligthe í an ionstraim, dá bhforáiltear i dTreoir 2011/65/AE, agus lena gcomhlíontar go háirithe ceanglais ábhartha Airteagal 5(1)(a) di.

               Is é is cuspóir don Treoir Tharmligthe cuidiú le sláinte an duine agus an comhshaol a chosaint agus na forálacha maidir le feidhmiú an mhargaidh inmheánaigh i réimse an trealaimh leictrigh agus leictreonaigh a chomhfhogasú, trí úsáid substaintí a bhfuil toirmeasc orthu seachas sin a cheadú i gcomhair feidhmeanna sonracha, i gcomhréir le forálacha RoHS agus faoi choinníollacha RoHS agus an nós imeachta atá bunaithe inti chun Iarscríbhinní III agus IV a oiriúnú don dul chun cinn eolaíoch agus teicniúil.

               I gcomhréir le prionsabal na comhréireachta, ní théann an beart seo thar a bhfuil riachtanach chun a chuspóir a ghnóthú.

               Níl aon impleachtaí ag an treoir tharmligthe maidir le buiséad an Aontais Eorpaigh.

               TREOIR TARMLIGTHE (AE) …/... ÓN gCOIMISIÚN

               an 15.1.2021

               lena leasaítear, chun í a chur in oiriúint don dul chun cinn eolaíoch agus teicniúil, Iarscríbhinn III a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine le haghaidh comhdhúile áirithe luaidhe agus cróimiam heicsifhiúsaigh a úsáid i dtionscnóirí leictreacha agus leictreonacha i bpléascáin a bhfuiltear lena n-úsáid chun críche sibhialta (gairmiúla)

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir le srian ar shubstaintí guaiseacha áirithe a úsáid i dtrealamh leictreach agus leictreonach
                  8
               , agus go háirithe Airteagal 5(1)(a) de,

               De bharr an mhéid seo a leanas:

               (1)Le Treoir 2011/65/AE, ceanglaítear ar na Ballstáit a áirithiú nach mbeidh na substaintí guaiseacha a liostaítear in Iarscríbhinn II a ghabhann leis an Treoir sin i dtrealamh leictreach agus leictreonach a chuirtear ar an margadh. Níl feidhm ag an srian sin maidir le feidhmeanna díolmhaithe áirithe a liostaítear in Iarscríbhinn III a ghabhann leis an Treoir sin.

               (2)Liostaítear na catagóirí trealaimh leictrigh agus leictreonaigh a bhfuil feidhm ag Treoir 2011/65/AE ina leith in Iarscríbhinn I a ghabhann leis an Treoir sin.

               (3)Is substaintí srianta iad luaidhe agus cróimiam heicsifhiúsach a liostaítear in Iarscríbhinn II a ghabhann le Treoir 2011/65/AE.

               (4)An 19 Eanáir 2018, fuair an Coimisiún iarratas arna dhéanamh i gcomhréir le hAirteagal 5(3) de Threoir 2011/65/AE maidir le díolúine a liostú in Iarscríbhinn III a ghabhann leis an Treoir sin, i leith úsáid comhdhúile luaidhe agus cróimiam heicsifhiúsaigh i dtionscnóirí leictreacha agus leictreonacha i bpléascáin a bhfuiltear lena n‑úsáid chun críche sibhialta (gairmiúla) (“an díolúine arna hiarraidh”).

               (5)Mar chuid den mheastóireacht ar an iarraidh, rinneadh comhairliúcháin le páirtithe leasmhara i gcomhréir le hAirteagal 5(7) de Threoir 2011/65/AE. Cuireadh na tuairimí a fuarthas le linn na gcomhairliúchán sin ar fáil go poiblí ar shuíomh gréasáin tiomnaithe.

               (6)Úsáidtear comhdhúile áirithe luaidhe agus cróimiam heicsifhiúsaigh i bpáirteanna fíor-riachtanacha de thionscnóirí leictreacha agus leictreonacha (EEI), amhail cinn aidhnín leictreacha, lánáin phléascacha phríomhúla agus lánáin mhoille phiriteicniúla. Is páirt de mhaidhmitheoirí leictreacha agus leictreonacha iad EEI a úsáidtear go príomha i mianadóireacht mianraí, i ngníomhaíochtaí tógála agus scartála, agus i gcomhpháirteanna de chórais tarrthála chomhtháite.

               (7)Faoi láthair, níl aon mhalairt ann ar dhé-aisíd luaidhe, stiofnáit luaidhe, déphiocramáit luaidhe, luaidhe fhlannbhuí (teatrocsaíd luaidhe), dé-ocsaíd luaidhe in EEI ná ar chrómáit bhairiam i lánáin mhoille phiriteicniúla aga fhada in EEI ar fáil ar an margadh a chomhlíonfadh na ceanglais fhíor-riachtanacha uile chun oibriú sábháilte EEI a áirithiú.

               (8)De dheasca easpa roghanna eile, is dodhéanta go heolaíoch agus go teicniúil dé-aisíd luaidhe, stiofnáit luaidhe, déphiocramáit luaidhe, luaidhe fhlannbhuí (teatrocsaíd luaidhe), dé-ocsaíd luaidhe agus crómáit bhairiam a ionadú nó a dhíothú i gcomhpháirteanna áirithe de EEI. Tá an díolúine i gcomhréir le Rialachán (CE) Uimh. 1907/2006 ó Pharlaimint na hEorpa agus ón gComhairle
                  9
                agus ar an gcaoi sin ní lagaítear an chosaint don chomhshaol agus don tsláinte a thugtar léi.

               (9)Is iomchuí, dá bhrí sin, an díolúine arna hiarraidh a dheonú trí na feidhmeanna a chumhdaítear léi in Iarscríbhinn III a ghabhann le Treoir 2011/65/AE a áireamh i dtaca le trealamh leictreach agus leictreonach i gcatagóir 11.

               (10)Ba cheart an díolúine arna hiarraidh a dheonú ar feadh tréimhse 5 bliana dar tús [dáta foilsithe na Treorach seo san Iris Oifigiúil], i gcomhréir leis an gcéad fhomhír d’Airteagal 5(2) de Threoir 2011/65/AE. I bhfianaise thorthaí na n‑iarrachtaí leanúnacha chun teacht ar ionadú iontaofa, is dóigh go mbeidh drochthionchair ag tréimhse na díolúine ar an nuálaíocht.

               (11)Ba cheart, dá bhrí sin, Treoir 2011/65/AE a leasú dá réir,

               TAR ÉIS AN TREOIR SEO A GHLACADH:

               Airteagal 1

               Leasaítear Iarscríbhinn III a ghabhann le Treoir 2011/65/AE mar a leagtar amach san Iarscríbhinn a ghabhann leis an Treoir seo.

               Airteagal 2

               1.Na dlíthe, na rialacháin agus na forálacha riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [an lá deireanach den 5ú mí tar éis dháta theacht i bhfeidhm na Treorach seo] ar a dhéanaí. Cuirfidh siad téacs na bhforálacha sin in iúl láithreach don Choimisiún.

               Cuirfidh siad na forálacha sin i bhfeidhm ón [an lá deireanach den 5ú mí tar éis dháta theacht i bhfeidhm na Treorach seo + 1 lá].

               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an tslí le tagairt den sórt sin a dhéanamh.

               2.Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 4

               Dírítear an Treoir seo chuig na Ballstáit.

               Arna dhéanamh sa Bhruiséil, 15.1.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        IO L 174, 1.7.2011, lch. 88.

                     (2)

                        IO L 396, 30.12.2006, lch. 1.

                     (3)

                        Tá an liosta ar fáil ag:
                  http://ec.europa.eu/environment/waste/rohs_eee/adaptation_en.htm

                     (4)

                  An tréimhse chomhairliúcháin
                  : ón 31 Deireadh Fómhair 2018 go dtí an 19 Nollaig 2018.

                     (5)

                     https://op.europa.eu/en/publication-detail/-/publication/7e6bf135-f0b9-11e9-a32c-01aa75ed71a1/language-en/format-PDF/source-120742148

                     (6)

                        Tá liosta de na céimeanna riaracháin is gá ar fáil ar
                  shuíomh gréasáin an Choimisiúin
                  . Is féidir féachaint ar chéim reatha an nós imeachta maidir le gach dréachtghníomh tarmligthe i gClárlann Idirinstitiúideach na nGníomhartha Tarmligthe ag
                  https://webgate.ec.europa.eu/regdel/#/home
                  .

                     (7)

                        Is iad seo a leanas na catagóirí a liostaítear in Iarscríbhinn I a ghabhann le Treoir 2011/65/AE: 1. Fearas tí a bhfuil méid ann; 2. Mionfhearais tí; 3. Trealamh TF agus teileachumasáide; 4. Trealamh tomhaltóirí; 5. Trealamh soilsithe; 6. Uirlisí leictreacha agus leictreonacha; 7. Bréagáin, trealamh fóillíochta agus spóirt; 8. Feistí leighis; 9. Ionstraimí faireacháin agus rialaithe lena n‑áirítear ionstraimí tionsclaíocha faireacháin agus rialaithe; 10. Uathdháileoirí; 11. Trealamh TLL eile nach gcumhdaítear faoi aon cheann de na catagóirí thuasluaite.

                     (8)

                        IO L 174, 1.7.2011, lch. 88.

                     (9)

                        Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH), agus lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena n‑aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiún (IO L 396, 30.12.2006, lch. 1).

    ---documentbreak---

               IARSCRÍBHINN

               In Iarscríbhinn III a ghabhann le Treoir 2011/65/AE, cuirtear an iontráil 45 seo a leanas isteach:

                        “45

                        Dé‑aisíd luaidhe, stiofnáit luaidhe, déphiocramáit luaidhe, luaidhe fhlannbhuí (teatrocsaíd luaidhe), dé‑ocsaíd luaidhe i dtionscnóirí leictreacha agus leictreonacha le haghaidh pléascáin a bhfuiltear lena n‑úsáid chun críche sibhialta (gairmiúla) agus crómáit bhairiam i lánáin mhoille phiriteicniúla aga fhada i dtionscnóirí leictreacha le haghaidh pléascáin a bhfuiltear lena n‑úsáid chun críche sibhialta (gairmiúla)

                        Tá sé sin infheidhme maidir le catagóir 11 agus rachaidh sé in éag an [Oifig na bhFoilseachán: 5 bliana tar éis fhoilsiú na Treorach Tarmligthe san Iris Oifigiúil].”


title: TREOIR THARMLIGTHE (AE) …/... ÓN gCOIMISIÚN lena leasaítear, chun í a chur in oiriúint don dul chun cinn teicniúil agus eolaíoch, Iarscríbhinn IV a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine i leith úsáid bios(2-eitilheicsil)taláite (DEHP) i gcomhpháirteanna plaisteacha i gcornaí brathadóra íomháithe athshondais mhaighnéadaigh (MRI)

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Chun í a chur in oiriúint don dul chun cinn teicniúil agus eolaíoch, leasaítear leis an Treoir Tharmligthe seo ón gCoimisiún Iarscríbhinn IV a ghabhann le Treoir 2011/65/AE ó Pharlaimint na hEorpa agus ón gComhairle maidir le srian ar shubstaintí guaiseacha áirithe a úsáid i dtrealamh leictreach agus leictreonach (athmhúnlú)
                  1
                (Treoir RoHS) a mhéid a bhaineann le díolúine le haghaidh feidhmeanna sonracha ina bhfuil bios(2‑eitilheicsil)taláit (DEHP).

               Le hAirteagal 4 de Threoir RoHS cuirtear srian ar shubstaintí guaiseacha áirithe a úsáid i dtrealamh leictreach agus leictreonach (TLL). Faoi láthair, tá 10 substaint srianta agus liostaítear iad in Iarscríbhinn II a ghabhann leis an Treoir: luaidhe, mearcair, caidmiam, cróimiam heicsifhiúsach, défheinil pholabróimínithe (PBB), éitir dhéfheiníle pholabróimínithe (PBDE), bios(2‑eitilheicsil)taláit (DEHP), taláit bheinsile bhúitile (BBP), taláit débhúitile (DBP) agus taláit dé-iseabúitile (DIBP). Le Treoir Tharmligthe (AE) 2015/863 ón gCoimisiún
                  2
                cuireadh DEHP, BBP, DBP agus DIBP leis an liosta agus beidh toirmeasc orthu i bhfeistí leighis a chumhdaítear le Treoir RoHS ón 22 Iúil 2021.

               Liostaítear in Iarscríbhinní III agus IV a ghabhann le Treoir RoHS ábhair agus comhpháirteanna trealaimh leictrigh agus leictreonaigh (TLL) le haghaidh feidhmeanna sonracha atá díolmhaithe ón srian ar shubstaintí in Airteagal 4(1) di. Foráiltear in Airteagal 5 maidir le hIarscríbhínní III agus IV a chur in oiriúint don dul chun cinn eolaíoch agus teicniúil (a mhéid a bhaineann le díolúintí a dheonú, a athnuachan agus a chúlghairm). Faoi Airteagal 5(1)(a), níltear le díolúintí a áireamh in Iarscríbhinní III agus IV ach amháin mura lagóidh an t‑áireamh sin an chosaint don chomhshaol agus don tsláinte a thugtar le Rialachán (CE) Uimh. 1907/2006 (REACH)
                  3
                agus má chomhlíontar aon cheann de na coinníollacha seo a leanas:

               –is dodhéanta go heolaíoch nó go teicniúil iad a dhíothú nó iad a ionadú trí athruithe ar an dearadh, nó trí ábhair agus chomhpháirteanna nach bhfuil aon cheann de na hábhair nó substaintí a liostaítear in Iarscríbhinn II ag teastáil lena n‑aghaidh;

               –ní áirithítear iontaofacht na n‑ionadach;

               –is dócha gur mó tionchair dhiúltacha iomlána an ionadaithe don chomhshaol, don tsláinte agus do shábháilteacht an tomhaltóra ná na tairbhí iomlána don chomhshaol, don tsláinte agus do shábháilteacht an tomhaltóra.

               Tá infhaighteacht na n‑ionadach agus tionchar socheacnamaíoch an ionadaithe le cur san áireamh sna cinntí maidir le díolúintí, agus fad na ndíolúintí sin. Ní mór aon tionchar a d’fhéadfadh a bheith ar an nuálaíocht a chur san áireamh sna cinntí maidir le fad na ndíolúintí. Ní mór smaointeoireacht saolré ar thionchar foriomlán an díolúine a bheith i bhfeidhm, i gcás inarb ábhartha.

               Foráiltear le hAirteagal 5(1) de Threoir RoHS go gcuirfidh an Coimisiún ábhair agus comhpháirteanna TLL le haghaidh feidhmeanna sonracha san áireamh sna liostaí atá in Iarscríbhinní III agus IV trí bhíthin gníomhartha tarmligthe aonair de bhun Airteagal 20. Le hAirteagal 5(3) agus Iarscríbhinn V, bunaítear an nós imeachta maidir le hiarratais a chur isteach ar dhíolúine.

               2.COMHAIRLIÚCHÁIN ROIMH GHLACADH AN GHNÍMH

               Faigheann an Coimisiún a lán iarrataí
                  4
                ó oibreoirí eacnamaíocha chun díolúintí a dheonú nó a athnuachan faoi Threoir RoHS (Airteagal 5(3) agus Iarscríbhinn V).

               An 12 Meán Fómhair 2018, fuair an Coimisiún iarratas ar dhíolúine nua i leith úsáid DEHP i bpolaiviniolclóiríd (PVC) le haghaidh feistí faoisimh straidhne cábla corntha i scanóirí íomháithe athshondais mhaighnéadaigh (MRI). I mí na Samhna 2018 chun meastóireacht a dhéanamh ar an iarratas ar an díolúine nua sin, sheol an Coimisiún staidéar
                  5
                chun an measúnú teicniúil agus eolaíoch is gá a dhéanamh. Mar chuid den staidéar, a tugadh i gcrích in 2020, bhí comhairliúchán 8 seachtaine ar líne leis na páirtithe leasmhara, agus ní bhfuarthas aon aighneacht lena linn. Cuireadh an fhaisnéis a bhaineann leis an gcomhairliúchán ar fáil ar shuíomh gréasáin an tionscadail
                  6
               .

               An 2 Deireadh Fómhair 2019, fuair an Coimisiún iarraidh chomhchosúil ar dhíolúine nua i leith úsáid DEHP i gcomhpháirteanna plaisteacha i gcornaí brathadóra MRI. I ngeall ar chomhchosúlacht an dá iarraidh agus ós rud é go raibh gá le faisnéis bhreise maidir le hinfhaighteacht na n‑ionadach agus leis na tionchair shocheacnamaíocha, sheol an Coimisiún dianstaidéar i mí na Samhna 2019, a tugadh i gcrích i mí an Mheithimh 2020
                  7
               .

               Le linn comhairliúchán poiblí 8 seachtaine, cuireadh na páirtithe leasmhara ar an eolas faoi chéimeanna nua agus cuireadh faisnéis ar fáil ar shuíomh gréasáin an tionscadail
                  8
               . Ní bhfuarthas aon aighneacht le linn an chomhairliúcháin, ach cuireadh monaróirí eile, seachas an t-iarratasóir, faoi agallamh mar chuid den chleachtadh bailithe faisnéise.

               An 23 Feabhra 2021 chuaigh an Coimisiún i gcomhairle le grúpa saineolaithe na mBallstát maidir le gníomhartha tarmligthe faoi Threoir RoHS. D’aontaigh cuid de na saineolaithe leis na dréachtaí a cuireadh i láthair, agus d’fhan grúpa mór acu ina thost. Rinne an Coimisiún na céimeanna uile is gá a bhaineann le díolúintí ón srian ar shubstaintí de bhun Airteagail 5(3) go (7)
                  9
               . Thug sé fógra don Chomhairle agus do Pharlaimint na hEorpa faoi gach gníomhaíocht sa chomhthéacs seo.

               Sna tuarascálacha measúnachta teicniúla agus eolaíche cuireadh an méid seo a leanas i dtábhacht:

               ·bhain an chéad iarraidh le húsáid DEHP i bhfeistí faoisimh straidhne cábla PVC i gcornaí brathadóra MRI. Bhí cumhdach níos leithne ag an dara hiarraidh agus bhain sí le húsáid DEHP i bpolaiméirí solúbtha a úsáidtear i gcomhpháirteanna plaisteacha i gcornaí brathadóra MRI. Ba é conclúid na meastóireachta go mbeadh díolúine chomhpháirteach iomchuí;

               ·le haghaidh roinnt mhaith scanóirí MRI, níl aon chorna ar fáil faoi láthair nach bhfuil DEHP ann. Mar sin féin, soláthraíonn monaróir amháin ar a laghad comhpháirteanna MRI nach bhfuil DEHP iontu;

               ·beidh tuilleadh ama ag teastáil chun roghanna malartacha agus ionadaigh a fhorbairt ionas go mbeidh siad ar fáil go hiomchuí agus go forleathan;

               ·i bhfianaise na heaspa teicneolaíochtaí malartacha iomchuí leormhaithe agus ionadach iomchuí leormhaith atá ann faoi láthair, mura ndéantar díolúine a dheonú is dócha go mbeadh ganntanas soláthair ann le haghaidh na seirbhísí sláinte a bhíonn ag brath ar bhunchornaí MRI. D’fhéadfadh tionchar ar shláinte roinnt mhaith othar san Aontas a bheith mar thoradh air sin, de bharr na heaspa saoráidí diagnóise agus cóireála ábhartha.

               3.EILIMINTÍ DLÍ AN GHNÍMH THARMLIGTHE

               Cé go gcuirtear srian ar DEHP in earraí le hiontráil 51 in Iarscríbhinn XVII a ghabhann le Rialachán REACH, tá TLL faoi chuimsiú raon feidhme Threoir RoHS díolmhaithe ón srian sin. Léirítear i dtorthaí na meastóireachta, maidir leis an díolúine a dheonú, nach lagófaí an chosaint don chomhshaol agus don tsláinte a thugtar le Rialachán REACH, agus dá bhrí sin comhlíontar an coinníoll in Airteagal 5 den Treoir.

               Thairis sin, leis na hiarrataí ar dhíolúine comhlíontar ceann amháin ar a laghad de na critéir in Airteagal 5(1)(a) den Treoir: ní áirithítear iontaofacht na n‑ionadach go leormhaith agus is dócha gur mó na tionchair dhiúltacha iomlána don chomhshaol, don tsláinte agus do shábháilteacht an tomhaltóra a bheadh ann mar thoradh an ionadaithe ná na tairbhí iomlána don chomhshaol, don tsláinte agus do shábháilteacht an tomhaltóra.

               Maidir le tréimhse na díolúine go dtí an 1 Eanáir 2024 mar a iarradh, i bhfianaise iarrachtaí leanúnacha na monaróirí teacht ar rogha mhalartach atá iontaofa agus ar fáil go forleathan, ní dócha go mbeidh drochthionchair aici ar an nuálaíocht. Dá bhrí sin, ba cheart an díolúine a dheonú ar feadh na tréimhse a iarradh.

               Leis an ngníomh atá beartaithe, deonaítear díolúine ó na srianta ar shubstaintí in Iarscríbhinn II a ghabhann le Treoir RoHS, atá le liostú in Iarscríbhinn IV a ghabhann leis an Treoir sin (maidir le díolúintí a bhaineann go sonrach le feistí leighis agus uirlisí faireacháin agus rialaithe), i leith úsáid DEHP le haghaidh feidhmeanna sonracha.

               Is treoir tharmligthe í an ionstraim, dá bhforáiltear i dTreoir RoHS, agus lena gcomhlíontar ceanglais ábhartha Airteagal 5(1)(a) di.

               Is é is cuspóir don treoir tharmligthe rannchuidiú le sláinte an duine agus an comhshaol a chosaint agus na forálacha maidir le feidhmiú an mhargaidh inmheánaigh i réimse TLL a chomhchuibhiú, trí úsáid substaintí a bhfuil toirmeasc orthu seachas sin a cheadú i gcomhair feidhmeanna sonracha, i gcomhréir le Treoir RoHS agus an nós imeachta a bhunaítear inti chun Iarscríbhinní III agus IV a ghabhann léi a chur in oiriúint don dul chun cinn eolaíoch agus teicniúil.

               Níl aon impleacht ag an treoir tharmligthe maidir le buiséad an Aontais Eorpaigh.

               TREOIR THARMLIGTHE (AE) …/... ÓN gCOIMISIÚN

               an 11.8.2021

               lena leasaítear, chun í a chur in oiriúint don dul chun cinn teicniúil agus eolaíoch, Iarscríbhinn IV a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le díolúine i leith úsáid bios(2-eitilheicsil)taláite (DEHP) i gcomhpháirteanna plaisteacha i gcornaí brathadóra íomháithe athshondais mhaighnéadaigh (MRI)

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir leis an srian ar shubstaintí guaiseacha áirithe a úsáid i dtrealamh leictreach agus leictreonach
                  10
               , agus go háirithe Airteagal 5(1), pointe (a) di,

               De bharr an mhéid seo a leanas:

               (1)Le Treoir 2011/65/AE ceanglaítear ar na Ballstáit a áirithiú nach mbeidh na substaintí guaiseacha a liostaítear in Iarscríbhinn II a ghabhann leis an Treoir i dtrealamh leictreach agus leictreonach a chuirtear ar an margadh. Níl feidhm ag an srian sin maidir le feidhmeanna díolmhaithe áirithe a liostaítear in Iarscríbhinn IV a ghabhann leis an Treoir.

               (2)Liostaítear catagóirí an trealaimh leictrigh agus leictreonaigh a bhfuil feidhm ag Treoir 2011/65/AE ina leith in Iarscríbhinn I a ghabhann leis an Treoir sin.

               (3)Is substaint í bios(2‑eitilheicsil)taláit (DEHP) a bhfuil srian uirthi agus a liostaítear in Iarscríbhinn II a ghabhann le Treoir 2011/65/AE, arna leasú le Treoir Tharmligthe (AE) 2015/863 ón gCoimisiún
                  11
               . Ón 22 Iúil 2021, níl DEHP le húsáid i bhfeistí leighis, lena n‑airítear feistí leighis in vitro, ag a bhfuil luach tiúchana os cionn an uasluacha tiúchana de 0,1 % atá inghlactha de réir meáchain in ábhair aonchineálacha.

               (4)An 12 Meán Fómhair 2018 agus an 2 Deireadh Fómhair 2019, fuair an Coimisiún iarratais arna ndéanamh i gcomhréir le hAirteagal 5(3) de Threoir 2011/65/AE maidir le díolúine a liostú in Iarscríbhinn IV a ghabhann leis an Treoir sin, i leith úsáid DEHP i gcomhpháirteanna plaisteacha i gcornaí brathadóra íomháithe athshondais mhaighnéadaigh (MRI) (‘an díolúine a iarradh’)

               (5)Rinneadh dhá staidéar measúnachta theicniúil agus eolaíoch chun meastóireacht a dhéanamh ar na hiarratais ar dhíolúine. Cumhdaíodh an chéad iarratas a fuarthas leis an gcéad staidéar
                  12
               . I ngeall ar chomhchosúlacht an dara iarratas leis an gcéad cheann, rinneadh meastóireacht ar an dá iarratas le chéile sa dara staidéar
                  13
               . Leis an meastóireacht ar na hiarratais, inar cuireadh san áireamh infhaighteacht na n‑ionadach iontaofa atá indéanta go teicniúil agus tionchar socheacnamaíoch an ionadaithe, cinneadh nach bhfuil aon rogha mhalartach oiriúnach ar DEHP ar fáil go leormhaith ar an margadh faoi láthair agus mura ndéantar an díolúine a dheonú gur dócha go mbeadh tionchair dhiúltacha iomlána ann don chomhshaol, don tsláinte agus do shábháilteacht an tomhaltóra ar mhó iad ná na tairbhí. Mar chuid den mheastóireacht, rinneadh comhairliúcháin le páirtithe leasmhara mar a cheanglaítear le hAirteagal 5(7) de Threoir 2011/65/AE. Cuireadh na barúlacha a fuarthas le linn na gcomhairliúchán sin ar fáil go poiblí ar shuíomh gréasáin tiomnaithe.

               (6)Tá an díolúine a iarradh i gcomhréir le Rialachán (CE) Uimh. 1907/2006 ó Pharlaimint na hEorpa agus ón gComhairle
                  14
               , agus ar an gcaoi sin ní lagaítear an chosaint don chomhshaol agus don tsláinte a thugtar léi.

               (7)Is iomchuí, dá bhrí sin, an díolúine a iarradh a dheonú trí na feidhmeanna a chumhdaítear léi a áireamh in Iarscríbhinn IV a ghabhann le Treoir 2011/65/AE.

               (8)Chun a áirithiú go mbeidh comhpháirteanna plaisteacha comhoiriúnacha le haghaidh cornaí brathadóra MRI i gcomhair na seirbhísí sláinte ar fáil go forleathan ar mhargadh an Aontais agus chun am a cheadú chun roghanna malartacha oiriúnacha a bheidh ar fáil go forleathan a fhorbairt, ba cheart an díolúine a iarradh a dheonú go dtí an 1 Eanáir 2024, i gcomhréir le hAirteagal 5(2), an chéad fhomhír, de Threoir 2011/65/AE. I bhfianaise thorthaí na n‑iarrachtaí leanúnacha chun teacht ar ionadú iontaofa, ní dócha go mbeidh drochthionchair ag tréimhse na díolúine ar an nuálaíocht.

               (9)Ba cheart, dá bhrí sin, Treoir 2011/65/AE a leasú dá réir sin.

               (10)Ar mhaithe le deimhneacht dhlíthiúil agus chun ionchais dhlisteanacha na n‑oibreoirí a sholáthraíonn na feistí leighis lena mbaineann a chosaint i dtaca leis an díolúine a iarradh a chur i bhfeidhm roimh theacht i bhfeidhm an toirmisc maidir le húsáid na substainte srianta i gceist, agus in éagmais aon leas dlisteanach maidir le cur isteach ar sholáthar na bhfeistí leighis sin de thoradh theacht i bhfeidhm an toirmisc sin, ba cheart an Treoir seo a theacht i bhfeidhm mar ábhar práinne agus ba cheart feidhm a bheith aici le héifeacht chúlghabhálach ón 21 Iúil 2021,

               TAR ÉIS AN TREOIR SEO A GHLACADH:

               Airteagal 1

               Leasaítear Iarscríbhinn IV a ghabhann le Treoir 2011/65/AE mar a leagtar amach san Iarscríbhinn a ghabhann leis an Treoir seo.

               Airteagal 2

               1.Na dlíthe, na rialacháin agus na forálacha riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [lá deireanach den chúigiú mí tar éis dháta theacht i bhfeidhm na Treorach seo] ar a dhéanaí. Cuirfidh siad téacs na bhforálacha sin in iúl don Choimisiún láithreach.

               Cuirfidh siad na forálacha sin i bhfeidhm ón 21 Iúil 2021.

               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an bealach le tagairt den sórt sin a dhéanamh.

               2.Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Tiocfaidh an Treoir seo i bhfeidhm lá a foilsithe in Iris Oifigiúil an Aontais Eorpaigh.

               Airteagal 4

               Is chuig na Ballstáit a dhírítear an Treoir seo.

               Arna dhéanamh sa Bhruiséil, 11.8.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        IO L 174, 1.7.2011, lch. 88.

                     (2)

                        IO L 137, 4.6.2015, lch. 10.

                     (3)

                        Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH) agus lena mbunaítear Gníomhaireacht Eorpach Ceimiceán (IO L 396, 30.12.2006, lch. 1).

                     (4)

                  http://ec.europa.eu/environment/waste/rohs_eee/adaptation_en.htm

                     (5)

                        Chun tuarascáil chríochnaitheach an staidéir (Pacáiste 17) a fháil, féach:
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357

                     (6)

                        An tréimhse chomhairliúcháin: an 18 Márta go dtí an 17 Bealtaine 2019;
                  https://rohs.exemptions.oeko.info/

                     (7)

                        Chun tuarascáil chríochnaitheach an staidéir (Pacáiste 20) a fháil, féach:
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567

                     (8)

                        An tréimhse chomhairliúcháin: an 10 Eanáir go dtí an 20 Feabhra 2020;
                  https://rohs.exemptions.oeko.info/

                     (9)

                        Tá liosta de na céimeanna riaracháin is gá le fáil ar
                  shuíomh gréasáin an Choimisiúin
                  . Is féidir féachaint ar chéim reatha an nós imeachta maidir le gach dréachtghníomh tarmligthe i gClárlann Idirinstitiúideach na nGníomhartha Tarmligthe ag
                  https://webgate.ec.europa.eu/regdel/#/home

                     (10)

                        IO L 174, 1.7.2011, lch. 88.

                     (11)

                        Treoir Tharmligthe (AE) 2015/863 ón gCoimisiún an 31 Márta 2015 lena leasaítear Iarscríbhinn II a ghabhann le Treoir 2011/65/AE ó Pharlaimint na hEorpa agus ón gComhairle a mhéid a bhaineann le liosta na substaintí srianta (IO L 137, 4.6.2015, lch. 10).

                     (12)

                        Chun tuarascáil chríochnaitheach an staidéir (Pacáiste 17) a fháil, féach:
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357
                  .

                     (13)

                        Chun tuarascáil chríochnaitheach an staidéir (Pacáiste 20) a fháil, féach:
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567
                  .

                     (14)

                        Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH), lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena n-aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiún (IO L 396, 30.12.2006, lch. 1).

    ---documentbreak---

               IARSCRÍBHINN

               In Iarscríbhinn IV a ghabhann le Treoir 2011/65/AE, cuirtear an iontráil 46 seo a leanas isteach:

                        ‘46

                        Bios(2‑eitilheicsil)taláit (DEHP) i gcomhpháirteanna plaisteacha i gcornaí brathadóra MRI.

                        Rachaidh sé in éag an 1 Eanáir 2024.’